HANKELEPING 

Tallinn	14.03.2024 nr 2-2/24/251-1	

Riigi Kaitseinvesteeringute Keskus, registrikood 70009764, asukoht Järve 34a, 11314 Tallinn, keda esindab direktori 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson, edaspidi nimetatud tellija

ja

OÜ Funrent, registrikood 11166442, asukoht Betooni tn 14a, 13816 Tallinn, keda esindab põhikirja alusel Rauno Viljarand, edaspidi nimetatud täitja, eraldi nimetatud kui pool ja ühiselt kui pooled on sõlminud dünaamilise hankesüsteemi „Telgid ja hallid" (viitenumber 267213) seotud hanke „Telgi rentimine koos diiselpuhuriga (Läsna)“ (viitenumber 274849) tulemusel hankelepingu (edaspidi nimetatud leping).

1.	Lepingu ese

1.1.	Leping on sõlmitud dünaamilise hankesüsteemi kategoorias 1-Telgid.
1.2.	Osutatav teenus on telgi renditeenus.
1.3.	Teenuse kirjeldus on toodud lepingu lisas 1.
1.4.	Teenuse osutamine toimub riigihanke alusdokumentide (edaspidi ka RHAD) ja pakkumuse alusel. Juhul, kui pakkumuses on andmeid või tingimusi, mis on vastuolus RHAD-s toodud tingimustega, siis kehtivad RHAD-s toodud tingimused.
1.5.	Teenuse osutamise asukoht on Kaitseväe Keskpolügooni Läsna teeninduslinnak, Tõreska küla, Kuusalu vald, Harjumaa.
1.6.	Eeldatav rendiperiood 08.04.2024-02.06.2024. Rendiperioodi algusaeg võib muutuda tulenevalt hankemenetluse kestusest, pakkumuste hindamise pikema protsessi (nt selgituste küsimise), vaidlustuse esitamise, vajalike lubade saamise kestusest või paigaldustööde kestusest.
1.7.	Rendiperioodi võib muuta (sh lühendada) või pikendada, kui samal territooriumil jätkub vajadus vara rentimiseks kas samas või muudetud mahus. Kui renditava vara s.h inventari arv, maht ja neile esitatavad nõuded muutuvad, siis muudetakse ka teenuse maksumust proportsionaalselt muudatusega. Lepingu pikendamise või mahu muutmise vajaduse tekkimisest teavitab tellija täitjat esimesel võimalusel ning muudatus vormistatakse kirjalikult.

2.	Üleandmine ja vastuvõtmine

2.1.	Üleandmine ja vastuvõtmine toimub akti alusel, mis on koostatud kahes eksemplaris ja mis allkirjastatakse punktis 4 toodud kontaktisikute poolt.

3.	Maksetingimused

3.1.	Lepingu maksumus on 396 900,00 (kolmsada üheksakümmend kuus tuhat üheksasada) eurot, käibemaksuta. Tellimusele rakendub käibemaksuvabastus.
3.2.	Lepingu maksumust võib poolte kokkuleppel muuta lepingus ja riigihangete seaduses sätestatud alustel.
3.3.	Maksetingimused on toodud hankelepingu üldtingimustes (lisa 2). E-arve esitatakse vastavalt üldtingimuste punktile 6.
3.4.	Arve esitamise aluseks on kahepoolselt allkirjastatud üleandmise-vastuvõtmise akt. Arve esitab täitja pärast üleandmise-vastuvõtmise akti kahepoolset allkirjastamist.

4.	Kontaktisikud

4.1.	Tellija kontaktisik on: Rauno Välk, +372 5343 4111, rauno.valk@rkik.ee.
4.2.	Täitja kontaktisik on: Siim Hio, +372 5300 2269, siim@funrent.ee.

5.	Muud sätted

5.1.	Leping jõustub tellija poolt allkirjastatud lepingu edastamisest e-post aadressile ja kehtib kuni lepinguliste kohustuste täitmiseni.

6.	Lisad

6.1.	Lisa 1. Tehniline_kirjeldus_Läsna
6.2.	Lisa 2. Hankelepingu_üldtingimused_267213
6.3.	Lisa 3. Pakkumuse_vorm_Läsna
6.4.	Lisa 4. Julgeolekutingimused

7.	Poolte rekvisiidid:

Tellija:

Riigi Kaitseinvesteeringute Keskus
Registrikood 70009764
Järve 34a
11314 Tallinn
e-post lepingud@rkik.ee

(allkirjastatud digitaalselt)

Ivar Janson
hangete osakonna juhataja
	
Täitja:

OÜ Funrent
Registrikood 11166442
Betooni tn 14a,
13816, Tallinn
e-post rauno@funrent.ee

(allkirjastatud digitaalselt)

Rauno Viljarand
juhatuse liige